Хорхе Каррера Андраде
Голата девойка

Превод от испански: Георги Ангелов, 2010

chitanka.info

Удар от пулса на времето,

храм на радостта,

ти си начело

на парада на красотата.

Рибарят на обонянието

мята в моята памет

своя харпун.

Трънчето на аромата ти

от сън до сън

в мен е забито.

Туника от прохлада

обгръщаща моята кожа,

гладкост, приласкваща

с мекотата на плод.

Кръст от горещи ръце,

усмирителна риза от пера

и сняг.

С крила, сложени

над огъня на твоето тяло

пее ангел.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.